**Slovenský zväz športového rybolovu**

**Slovenský rybársky zväz – Rada Žilina**

 **MsO SRZ Trnava**





**Propozície**

**Majstrovstvá Slovenskej republiky**

**LRU – K - na položenú**

**20.10.2022 – 23.10.2022**

**VN Zemník - Bodovka**

Podľa plánu športovej činnosti na rok 2022 Slovenský zväz športového rybolovu v spolupráci so SRZ Rada Žilina usporiada preteky Majstrovstvá Slovenskej republiky LRU kapor – muži.

**Účastníci pretekov:**

|  |
| --- |
| **Družstvá MO, MsO SRZ** |
| Dolný Kubín MKCARP - Delphin |
| Galanta – Pirko Baits |
| Giraltovce BSR |
| Humenné JRC |
| Kežmarok |
| Michalovce H+H-Dr.Baits |
| Piešťany - Radical |
| Senec-Gula Carp  |
| Sereď A - Starbaits |
| Sereď B - Starbaits Fishing Planet |
| Trnava A -Starbaits SK |
| Turčianské Teplice Starbaits Kevinshop SK |

**Termín konania:** 20.10.2022 – 23.10.2022

**Miesto konania:** Súkromný revírZemník-Bodovka

**Organizačný štáb:**

Riaditeľ pretekov: Ivan Fabian

Garant rady SRZ: Ľubomír Žabčík

Hlavný rozhodca: Slavomír Drozd

Sektorový rozhodca: Marcel Tropp

Technický vedúci: Marián Kobetič

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každé družstvo (pretekár) je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU K platných pre rok 2022.
* Súťaž bude pozostávať z jednej 72-hodinovej etapy.
* Používanie živých nástrah alebo návnad je prísne zakázané. Celkové množstvo nástrah a návnad nie je obmedzené.
* Nástrahy: môže sa použiť – partikel a rôzne semená, boilies (aj plávajúce), pelety, umelé nástrahy imitujúce partikel. Nástrahy sa môžu obaliť pastou prípadne dipom.
* Návnady: môže sa použiť – boilies, pelety, múčky, method mixy, tepelne upravený partikel. Obaľovanie olova je zakázané.

**Špeciálne pokyny k týmto pretekom:**

* Povinná výbava družstva: trojnožka na váženie, podložka(vaničkového typu), 3 kusy carpsak.
* Závesné záťaže sa môžu používať výhradne ECO, pri priebežných montážach/In line/ môžu byť použité olovenné záťaže.
* Počas preteku povinné používanie predných záťaží / Back Lead /

**Pretekárska trať:**

Vybágrované štrkovisko o rozlohe 10 ha, preteká sa po celom jazere. Dno je mierne členité, na niektorých miestach sú brehy zarastené vodným rákosom.

Jazero má 2 ostrovy, okolo ktorých sa bude dať chytať. Osádka rýb je veľmi dobrá, hlavne čo sa týka veľkej ryby od 15-25kg.

**Prístup na trať:**

Medzi Beckovom a Krivosúd-Bodovka je označenie odbočky s tabuľou Klub športových rybárov Zemník Bodovka. Na začiatku prístupovej cesty je závora, v prípade, že by nebola otvorená kontaktujte správcu na tlf.č.0907 094 394

**GPS súradnice:**Príjazdová cesta: <https://goo.gl/maps/haSE95wDGVqth8Vv8>

​ 48°48'42.8"N 17°55'19.6"E

**Lovné miesto:**

Lovné miesto bude viditeľne vyznačené a v čase od 20:00 do 7:00 osvetlené bielym neoslňujúcim svetlom. Zdolávanie, nahadzovanie a kŕmenie musí byť iba zo svojho lovného priestoru, v prípade krajných miest nie z bočných strán. Nahadzovanie mimo tejto oblasti je zakázané.

**Lov:**

Počas lovu sa všetky montáže nahadzujú iba pomocou rybárskych prútov.

**Bodovanie:**

* Boduje sa kapor a amur s hmotnosťou najmenej 5000 gramov. V prípade, že tím zavolá rozhodcu a ryba nebude bodovaná (tolerancia 200g) napíše rozhodca do hárku záznam o ulovenej nebodovanej rybe. V prípade druhého takéhoto hlásenia sa nebude tímu počítať ďalšia ulovená bodovaná ryba.
* Bodované budú 3 hmotnostne najťažšie ulovené ryby, v prípade rovnosti váhy týchto 3 rýb lepšie umiestnenie bude mať team, ktorý mal najťažšiu rybu.
* Ryby sa musia udržiavať nažive iba v sakoch na lov kaprov (iba 1 ryba na 1 carpsak).

**Časový harmonogram a rozpis signálov:**

Príchod súťažných družstiev je možný už v stredu podvečer.

**Štvrtok 20.10.2022**

08:00 registrácia účastníkov

08:30 losovanie miest

10:00 príprava lovných miest a 1.signál

12:00 začiatok pretekov , kŕmenie a lov rýb 2.signál

**Piatok 21.10.2022**

-priebeh preteku.

**Sobota 22.10.2022**

-priebeh preteku.

**Nedeľa 23.10.2022**

11:45 3.signál 15 min. pred ukončením pretekov

12:00 4.signál koniec pretekov

12:15 5.signál v prípade zdolávaného úlovku zaseknutého pred vydaním 4 signálu. Max doba zdolávania 15minút.

13:00 Vyhodnotenie  a vyhlásenie víťazov Majstrovstiev Slovenska

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia.
* Pretekov sa môžu zúčastniť dvoj a trojčlenné družstvá. Každý člen družstva je plnohodnotným členom.
* V prípade núteného prerušenia (napr. búrka, prírodná katastrofa, atď.), sú preteky platné za predpokladu, že ligové kolo trvalo najmenej 24 hodín.
* **Každý z účastníkov sa akcie zúčastňuje na vlastnú zodpovednosť a v prípade juniorov do 18 rokov na zodpovednosť zákonných zástupcov.**
* Každý z účastníkov pretekov, vrátane ich sprievodu, je povinný správať sa šetrne a ohľaduplne k prírode a k uloveným rybám!
* Je prísne zakázané akokoľvek poškodzovať pobrežné porasty a zakladať oheň inak, než v nadzemných zariadeniach (gril, varič).
* Po ukončení pretekov je každý povinný odpratať odpadky zo svojho lovného miesta.
* Na stanovisku sú povinné rybárske stany.
* V noci môžu do stanovísk svojich konkurentov vstupovať iba kapitáni tímov, ale musia byť sprevádzaní rozhodcom alebo kapitánom iného tímu

**Občerstvenie:** je potrebné zabezpečiť individuálne.

**Informácie o pretekoch:** Ľubomír Žabčik +421 907 600 586

Propozície kontroloval vedúci ŠO LRU – K.

Organizačný štáb Vám želá veľa úspechov na pretekoch.

Petrov zdar!

**Pretekárska trať, rozmiestnenie pretekárskych sektorov.**



**Členitosť dna a hĺbky**

